Pétur Blöndal

Pétur Haraldsson Blöndal (24. júní 1944 – 26. júní 2015) var doktor í stærðfræði og alþingismaður Sjálfstæðisflokksins og sat um tíma í nefndum Efnahags- og viðskiptanefndar sem formaður, Félagsmálanefndar, Heilbrigðis- og trygginganefndar og Íslandsdeildar ÖSE sem formaður.

Ævi.

Pétur fæddist þann [[24. júní]] í [[Reykjavík]] árið [[1944]]. Foreldrar hans voru Haraldur H. J. Blöndal sem var [[sjómaður]] og verkamaður, og Sigríður G. Blöndal skrifstofukona. Hann lést þann 26. júní 2015 á heimili sínu eftir áralanga baráttu við krabbamein.

Nám.

Hann lauk stúdentsprófi úr [[Menntaskólinn í Reykjavík|Menntaskólanum í Reykjavík]] árið [[1965]] og síðar [[Diplom-próf]] í [[eðlisfræði]], stærðfræði, [[tölvunarfræði]] og [[tryggingar|alþýðutryggingum]] við [[Kölnarháskóli|Kölnarháskóla]] [[1971]]. Að því loknu tók hann [[doktor]]spróf í [[líkindafræði]] við sama háskóla [[1973]]. Doktorsritgerðin hans hét "Explizite Abschätzung des Fehlers im mehrdimensionalen zentralen Grenzwertsatz".

Starfsferill.

Árið [[1973]] hóf hann störf við [[Raunvísindastofnun Háskólans|raunvísindastofnun Háskóla Íslands]] og hélt hann þeirri stöðu í tvö ár. Eftir það varð hann [[forfallakennari|stundakennari]] við [[Háskóli Íslands|Háskóla Íslands]] frá árunum 1973 til 1977. Hann gengdi stöðu forstjóra við [[Lífeyrissjóður verslunarmanna|lífeyrissjóð verslunarmanna]] árin 1977 til 1984 og hóf einnig árið 1977 að veita tryggingarfræðilega ráðgjöf og útreikninga fyrir ýmsa lífeyrissjóði og einstaklinga, og hélt hann því áfram í 17 ár. Hann var varð framkvæmdarstjóri [[Kaupþing]]s árið 1984 og var það til ársins 1991. Hann kenndi við [[Verslunarskóli Íslands|Verslunarskóla Íslands]] frá árunum 1991 til ársins 1994, og hóf störf sem stjórnarformaður [[Tölvusamskipti|Tölvusamskipta]] árið 1994 og starfaði þar í eitt ár. Var formaður framkvæmdanefndar Landssambands lífeyrissjóða árin 1980 til 1984 og formaður hjá Landssambandi lífeyrissjóða árin 1984 til 1990. Hann starfaði í endurskoðunarnefnd lífeyriskerfisins árin 1984 til 1986. Hann var í stjórn [[Verðbréfaþing Íslands|Verðbréfaþings Íslands]] árin 1985 til1990. Hann var í stjórn Söfnunarsjóðs lífeyrisréttinda (1981-1988), Kaupþings (1982-1986) og svo var hann formaður nokkurra dótturfyrirtækja árin 1987-1991. Hann varð formaður skattamálanefndar [[Sjálfstæðisflokkurinn|Sjálfstæðisflokksins]] árin 1981-1982, og í stjórn Húseigandafélagsins árin 1982 til 1992 þar sem hann gengi stöðu formanns lengst af. Hann er og hefur verið stjórnarformaður [[Silfurþing ehf.|Silfurþings ehf.]] síðan ársins 1988. Hann sat í nefnd um reglugerð sem fjallaði um húsbréfakerfið (1988) og í stjórn Tölvusamskipta hf. (lengst af formaður) síðan árið [[1990]]. Í stjórn SH-verktaka hf. (1991-1992) og stjórnarformaður Veðs hf. og Veðafls hf. (1992-1993). Hann sat í stjórn Sæplasts hf. (1991-1996) og var varaformaður Marstars hf. (1994-1997). Árið 1994 var hann kosinn í bankaráði Íslandsbanka hf. og sat til ársins 1995 og árin 2003 og út 2004 var hann í sjórn [[SPRON]]. Hann sat í nefnd um endurskoðun stærðfræðikennslu (1994-1998) og af og til var hann einnig í stjórn Félags íslenskra tryggingarfræðinga.

Alþingisferill.

Hann var Alþingismaður [[Reykjavík]]ur frá árunum 1995 til 2003, svo var hann alþingismaður [[Reykjavíkurkjördæmi suður|Reykjavíkurkjördæmis suðurs]] frá árunum 2003 til 2007, varð svo alþingismaður [[Reykjavíkurkjördæmi norður|Reykjavíkurkjördæmis norðurs]] árið 2007 en varð svo aftur alþingismaður [[Reykjavíkurkjördæmi suður|Reykjavíkurkjördæmis suðurs]] árið 2013. Hann var í [[Iðnaðarnefnd Alþingis|Iðnaðarnefnd]] frá árunum 1995 til 2003, [[félagsmálanefnd]] frá árunum 1995 til 2007, í [[Efnahags- og viðskiptanefnd Alþingis|Efnahags- og viðskiptanefnd]] árin 1995 til 2000 og frá árunum 2003 til 2007 sem formaður. Hann var í sérnefnd um fjárreiður ríkisins frá árunum 1996 til 1997, [[heilbrigðis- og trygginganefnd]] frá árunum 2003 til 2007. Hann varð formaður [[Efnahags- og skattanefnd Alþingis|efnahags- og skattanefnd]] árið 2007 og heldur enn þeirri stöðu. Árið 2007 hóf hann störf hjá [[Félags- og tryggingamálanefnd Alþingis|félags- og tryggingamálanefnd]] og [[Heilbrigðisnefnd Alþingis|heilbrigðisnefnd]]. Hann hóf störf við [[Íslandsdeild þings Öryggis- og samvinnustofnunar Evrópu|Íslandsdeild Öryggis- og samvinnustofnunar Evrópu]] árið 1995 og lauk þar störfum árið 2000 (þar sem hann gætti stöðu formanns frá árunum 1996 til 2003) og hóf aftur störf þar árið 2003 sem formaður og var til dauðadags.

Einkalíf.

Pétur var giftur Moniku Blöndal og eignaðist 4 börn og þar af 3 [[kjörbarn|kjörbörn]]; Davíð (1972), Dagnýju (1972), Stefán Patrik (1976), og Stellu Maríu (1980). Þau skildu. Pétur hóf svo sambúð með Guðrúnu Birnu Guðmundsdóttur og áttu þau saman Baldur Blöndal (1989) og Eydísi Blöndal (1994). Þau skildu. Eftirlifandi eiginkona Péturs er Eyrún Rós Árnadóttir.

Tenglar.

[[Flokkur:Fyrrum Alþingismenn]]

[[Flokkur:Þingmenn Sjálfstæðisflokksins]]

[[Flokkur:Íslenskir stærðfræðingar]]